**Jalostustoimikunnalta PEVISA-päätöksen tueksi**

Bullterriereiden ensimmäinen PEVISA-ohjelma astuu voimaan 1.7.2021, ja on sen muotoisena voimassa vuoden loppuun. Päättäessään PEVISA-ohjelman voimaantulosta syksyllä 2020 Kennelliiton Jalostustieteellinen toimikunta antoi myös ohjeita seuraaviin PEVISA-ohjelmiin, sekä ohjeisti ottamaan muut rodun sairaudet huomioon seuraavissa PEVISA-ohjelmaehdotuksissa.

Jalostustoimikunta on pyrkinyt suoraviivaistamaan LAD-geenitestin osalta PEVISAn vaatimuksia, ja ehdotammekin, että toisen yhdistelmän vanhemmista tulee olla virallisesti tutkittu terveeksi kyseisen geenimuunnoksen osalta.

Olemme tehneet laajan, 69 yksilöä koskevan, analyysin ja koonnin bullterriereiden sydämen ultraäänitutkimustuloksiin. Koonti tuloksista löytyy yhdistyksen nettisivuilta, www.bullterrieriyhdistys.fi.

Tulokset tukivat jo tiedettyä, bullterrierit kärsivät lähes pelkästään synnynnäisistä sydänsairauksista, ja näistä selkeästi eniten juuri aorttastenoosista. Tarkastelujakson aikana 69 bullterrieristä 58% lausuttiin terveeksi aorttastenoosin osalta, sekä 29% sai tuloksen avoin. PEVISA-ehdotuksemme noudattaa Kennelliiton diagnosoitiikriteereitä ja Sydäntyöryhmän ohjeita sekä kaikille roduille että bullterriereille.

PEVISA-ohjelma asettaa rekisteröinnin ehdon, joka tulee näin ollen olemaan terveystutkimisen minimitaso.

Terveisin,

Jalostustoimikunta